ai4bharat/Pralekha huggingface dataset:
మంత్రిమండలి
భారతదేశానికి చెందిన ఐసిఎఐ కి, పాపువా న్యూ గినీ కి చెందిన సిపిఎ కు మధ్య ఎంఒయు కు ఆమోదం తెలిపిన మంత్రిమండలి
ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  కి, సర్టిఫైడ్ ప్రాక్టీసింగ్ అకౌంటెంట్స్, పాపువా న్యూ గినీ  కి మధ్య ఒక అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ రెండు సంస్థలు పాపువా న్యూ గినీ లో సామర్ధ్యాల పెంపుదలకు, అకౌంటింగ్, ఫైనాన్షియల్, ఆడిట్ నాలెజ్ బేస్ ను పటిష్టపరచేందుకు కలసికట్టుగా కృషి చేసేందుకు ఉద్దేశించిన ఒప్పందం.
అమలు వ్యూహం- లక్ష్యాలు :
ఈ క్రింద పేర్కొన్న రంగాలలో ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా , కి చెందిన సర్టిఫైడ్ ప్రాక్టీసింగ్ అకౌంటెంట్స్, పాపువా న్యూ గినీ  లు కలసి పని చేయనున్నాయి:
- పాపువా న్యూ గినీ లో సాంకేతిక కార్యక్రమాలను, చర్చా సభల ను, సమ్మేళనాలను ఏర్పాటు చేసి, వాటిని నిర్వహించడం;
- కార్పొరేట్ గవర్నెన్స్, టెక్నికల్ రిసర్చ్- అడ్వైజ్, క్వాలిటీ అశ్యోరన్స్, ఫోరెన్సిక్ అకౌంటింగ్, కంటిన్యూయింగ్ ప్రొఫెషనల్ డెవెలప్ మెంట్  లతో పాటు, ఇరు పక్షాల హితం ముడిపడి ఉండే మరే ఇతర అంశాలలో సైతం సహకారాన్ని నిలబెట్టుకోవడం;
- భారతదేశం లోనూ, పాపువా న్యూ గినీ లోనూ అకౌంటెన్సీ వృత్తి కి సంబంధించి అందుబాటులో ఉన్న ఆంక్షలు లేనటువంటి సమాచారాన్ని రెండు పక్షాలు పరస్పరం వెల్లడి చేసుకోవడం, అవసరమైనప్పుడు సిపిఎ, పిఎన్జి పరీక్ష కోసం నిర్ధిష్ట అంశాల లో మాడ్యూల్స్ ను అభివృద్ధిపరచడం;
- విద్యార్థుల, ఫేకల్టీ ల ఆదాన, ప్రదాన కార్యక్రమాలను మొదలుపెట్టడం;
- పాపువా న్యూ గినీ లో అకౌంటింగ్, ఫైన్సాన్స్, ఆడిట్ రంగాల లో అల్పకాలిక వృత్తిసంబంధి కోర్సులను అందజేయడం.
ప్రభావం:
భారతదేశ చార్టర్డ్ అకౌంటెంట్లు  స్థానిక వ్యాపారులకు ఫైనాన్షియల్ రిపోర్టింగ్ అంశాల లో సహాయం అందిస్తూ వస్తున్నారు. వారు మంచి పేరు ను కూడా తెచ్చుకొన్నారు. ప్రతిపాదిత ఎమ్ఒయు తో ఈ భరోసా ఇంకా పటిష్టం అవుతుందన్న అంచనా ఉంది. ఐసిఎఐ కి పిఎన్ జి చాప్టర్ సహా ఆస్ట్రేలేశియా-ఒసీనియా ప్రాంతం లో సభ్యుల సంఖ్య 3000 కు పైబడింది. తాజా ఎమ్ఒయు మాధ్యమం ద్వారా సిపిఎ, పిఎన్జి కి అందే సహాయం ఈ ప్రాంతం లో ఇప్పటికే క్రియాశీలంగా ఉన్న ఐసిఎఐ సభ్యులకు లబ్ధి చేకూర్చగలదు. అంతేకాకుండా, ఐసిఎఐ సభ్యులకు మరింత ప్రోత్సామం కూడా అందగలదు.
పూర్వరంగం:
భారతదేశం లో చార్టర్డ్ అకౌంటెట్ల వృత్తి ని క్రమబద్దీకరించడానికి ‘‘చార్టర్డ్ అకౌంటెంట్ల చట్టం,1949’’ పరిధి లో ఒక చట్టబద్ధ సంస్థ గా ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  ని ఏర్పాటు చేయడం జరిగింది. ఇక సర్టిఫైడ్ ప్రాక్టీసింగ్ అకౌంటెంట్స్ పాపువా న్యూ గినీ  ని పాపువా న్యూ గినీ లో అకౌంటింగ్, ఆడిటింగ్ సంబంధిత ప్రమాణాలను నిర్దేశించడం కోసం, అకౌంటెన్సీ వృత్తి కి సంబంధించిన హితాలను ప్రోత్సహించడం కోసం అకౌంటెంట్స్ చట్టం, 1996 పరిధిలో ఒక ప్రతిష్టాత్మకమైన అకౌంటింగ్ వృత్తి సంబంధిత సంస్థ గా ఏర్పాటు చేయడమైంది.
(
సాంఘిక న్యాయం, మరియు సాధికారత మంత్రిత్వ శాఖ
ఆంధ్రప్రదేశ్లోని శ్రీకాకుళంలో, రేపు నిర్వహించే సమాజిక్ అధికారిత శిబిరంలో, దివ్యాంగులకు అవసరమైన ఉపకరణాలు, సహాయక సామాగ్రిని పంపిణీ చేయనున్నారు
ఏ.డి.ఐ.పి. పథకం కింద "దివ్యాంగుల" కు; "రాష్ట్రీయ వయోశ్రీ యోజన"  కింద వయో వృద్ధులకు; అవసరమైన ఉపకరణాలు, సహాయక పరికరాల పంపిణీ కోసం, 2021 జులై, 6వ తేదీన, ఆంధ్రప్రదేశ్లోని శ్రీకాకుళంలోని ఆనందమాయి ఆడిటోరియంలో, "సామాజిక అధికారిత శిబిరం" నిర్వహిస్తున్నారు. భారత కృత్రిమ అవయవాల తయారీ సంస్థ  మరియు శ్రీకాకుళం జిల్లా పాలనా యంత్రాంగం సహకారంతో భారత ప్రభుత్వ వికలాంగుల సాధికారత మంత్రిత్వ శాఖ  ఈ కార్యక్రమాన్ని ఏర్పాటు చేసింది.
కోవిడ్-19 మహమ్మారిని దృష్టిలో ఉంచుకుని, మంత్రిత్వ శాఖ రూపొందించిన ఎస్.ఓ.పి. ని అనుసరించి బ్లాక్ / పంచాయతీ స్థాయిలో 2,206 మంది దివ్యాంగులకు, 432 మంది వయోవృద్దులకు, 2.96 కోట్ల రూపాయల విలువ చేసే, పరికరాలు, సహాయ సామాగ్రిని, ఈ కార్యక్రమంలో, ఉచితంగా పంపిణీ చేయనున్నారు.
ఈ శిబిరాన్ని భారత ప్రభుత్వ కేంద్ర సామాజిక న్యాయం, సాధికారత శాఖ మంత్రి డాక్టర్ థావర్ చంద్ గెహ్లోట్ దృశ్య మాధ్యమం ద్వారా ప్రారంభిస్తారు. ఈ కార్యక్రమంలో - ఆంధ్రప్రదేశ్ రాష్ట్ర ఉప ముఖ్యమంత్రి, రెవెన్యూ, రిజిస్ట్రేషన్లు, స్టాంపుల శాఖ మంత్రి, శ్రీ ధర్మాన కృష్ణ దాస్; ఆంధ్రప్రదేశ్ రాష్ట్ర శాసనసభ స్పీకర్, శ్రీ తమ్మినేని సీతారాం; జిల్లా ఇన్చార్జి మంత్రి, ఆంధ్రప్రదేశ్ రాష్ట్ర పౌర సరఫరా, వినియోగదారుల వ్యవహారాల శాఖ మంత్రి, శ్రీ కొడాలి శ్రీ వెంకటేశ్వరరావు; ఆంధ్రప్రదేశ్ రాష్ట్ర స్త్రీ, శిశు సంక్షేమం మరియు విభిన్న సామర్థ్యం గల వ్యక్తులు, వయోవృద్దుల సంక్షేమం శాఖల మంత్రి, శ్రీమతి తానేటి వనిత; ఆంధ్రప్రదేశ్ ప్రభుత్వ పశుసంవర్ధక, పాడి అభివృద్ధి మరియు మత్స్య శాఖల మంత్రి, డాక్టర్ సీదిరి అప్పల రాజు; శ్రీకాకుళం పార్లమెంటు సభ్యుడు, శ్రీ రామ్ మోహన్ నాయుడు కింజారపు తో పాటు, స్థానిక ప్రజా ప్రతినిధులు పాల్గొంటారు.
ఈ కార్యక్రమానికి - డి.ఈ.పి.డబ్ల్యు.డి., సంయుక్త కార్యదర్శి డాక్టర్ డాక్టర్ ప్రబోధ్ సేథ్ తో పాటు, ఏ.ఎల్.ఐ.ఎం.సి.ఓ. మరియు జిల్లా యంత్రాంగానికి చెందిన ఇతర సీనియర్ అధికారులు కూడా దృశ్య మాధ్యమం ద్వారా / వ్యక్తిగతంగా హాజరుకానున్నారు.
ఈ కార్యక్రమాన్ని ప్రత్యక్షంగా వీక్షించడానికి లింక్ : https://youtu.be/QAtRDaVM8oc
(Visitor Counter : 131
జల శక్తి మంత్రిత్వ శాఖ
ఒడిశాలో నీటి నాణ్యత పరీక్షల్లో ముందున్న మహిళలు
క్షేత్ర స్థాయి పరికరాలను అందించి నీటి నాణ్యతను మహిళలు పరీక్షించేలా చూస్తున్న జల్ జీవన్ మిషన్
ప్రజల ఆరోగ్యం మరియు శ్రేయస్సులో కీలక పాత్ర పోషించే నీటి నాణ్యతను తెలుసుకోవడం చాలా ముఖ్యం. జల్ జీవన్ మిషన్ ఈ అంశానికి అత్యధిక ప్రాధాన్యతను ఇస్తున్నది. దీనికోసం మహిళలకు పరికరాలను అందిస్తూ వారితో నీటి నాణ్యతను తెలుసుకోవడానికి పరీక్షలను నిర్వహిస్తున్నారు. నీటి నాణ్యత పర్యవేక్షణ మరియు నిఘాలకు సంబందించిన అంశంలో సమూల మార్పులు చోటుచేసుకున్నాయి. ఒకప్పుడు ఇవి సంబంధిత శాఖకు చెందిన అంశాలుగా ఉండేవి. ఇప్పుడు ఇవి ప్రజల హక్కుగా మారాయి. నూతన పరిణామం నీటి సరఫరాలో సమాజ భాద్యతగా కాకుండా సమాజ భాగస్వామ్యంగా మారింది. నీటి నాణ్యతను ప్రజారోగ్య ఇంజినీర్లు మాత్రమే నిర్ధారించగలరన్న ప్రచారానికి ఇది తెరదించింది. సరైన మార్గనిర్దేశం చేస్తే ప్రజలు కూడా ఈ భాద్యతను నిర్వర్తించగలరని రుజువయ్యింది.
స్వయం సహాయక బృందాల సభ్యులకు శిక్షణ ఇచ్చి వారి నైపుణ్యాలను మెరుగుపరచిన ఒడిశా గ్రామీణ నీటి సరఫరా మరియు పారిశుధ్య శాఖ 2020 నవంబర్ ఒకటవ తేదీ నుంచి 30వ తేదీవరకు నెలరోజుల పాటు చేతి పంపులు, గొట్టపుబావులు, బావులు, నీటి సరఫరా ప్రాంతాలలో నాలుగు లక్షల నీటి నమూనాలను పరీక్షించింది. నమూనాలను సేకరించిన స్వయం సహాయక బృందాల సభ్యులు ప్రజల సమక్షంలో వాటిని పరీక్షించి, మంచి నీరు కలుషితం అయినట్టు వెల్లడైతే వారిని అప్రమత్తం చేయడం జరిగింది. రసాయనాలు లేదా బ్యాక్టీరియా వల్ల కలుషితం అయినట్టు గుర్తించిన జలాలను నిర్ధారణ కోసం జిల్లా లేదా సబ్ డివిజన్ స్థాయిలో వున్న పరిశోధనాశాలలకు పంపడం జరిగింది.
స్థానికులకు నీటి నాణ్యతను పరీక్షించడంలో శిక్షణ ఇవ్వడం వల్ల మారుమూల ప్రాంతాలైన మల్కన్ గిరి, నవరంగపూర్, సుందర్ ఘర్ లాంటి ప్రాంతాలలో నివసిస్తున్న నిరక్షరాస్యులు కూడా నీటి నాణ్యత నిర్ధారణ పరికరాలను ఉపయోగించగలుగుతున్నారు. కోవిడ్-19 సమయంలో నీటి వనరులను పరీక్షించడం సవాలుగా తీసుకున్న శాఖ స్వయం ఉపాధి పొందుతున్న 12వేల మంది మెకానిక్కులు, మహిళా స్వయం సహాయక బృందాలకు చెందిన 11 వేలమంది మహిళలను గుర్తించి వారికి శిక్షణ ఇచ్చి వారికి 7,000 కిట్లను అందించి సైనికులుగా రంగంలోకి దింపింది.పరిశోధనా కేంద్రాల్లో 105 మంది సిబ్బందిని, బ్లాకు స్థాయిలో 314 మంది జూనియర్ ఇంజినీర్లను ఒడిశా ప్రభుత్వం నియమించింది. మెకానిక్కులు, మహిళా స్వయం సహాయక బృందాలను వీరు పర్యవేక్షిస్తారు.
నూతన వ్యవస్థ వల్ల ఈ బృందాలు మూడు లక్షలకు పైగా జల వనరుల నాణ్యతను విజయవంతంగా పరీక్షించాయి. ఏదాదిలో రెండు సార్లు బ్యాక్టీరియా, ఒకసారి రసాయన పరీక్షలను నిర్వహించడానికి శాఖ నైపుణ్యం కలిగిన 11 వేల మహిళలతో కూడిన బృందాలను శాఖ కలిగివుంది. జల్ జీవన్ మిషన్ అమలు చేసిన ఈ చర్యతో అనేక మంది మహిళలను ముందుకు వచ్చి తాగునీటి రంగంలో కీలక పాత్ర పోషించే అవకాశం ఉంది.
ప్రధాన మంత్రి కార్యాలయం
బ్రిటన్ ప్రధాని రిషి సునాక్ తో ప్రధాని నరేంద్ర మోదీ టెలిఫోన్ సంభాషణ
వర్తక, ఆర్థిక రంగాలతో సహా అనేక ద్వైపాక్షిక అంశాలలో పురోగతిని సమీక్షించిన ఇరు దేశాల ప్రధానులు
యు కె లోని భారత్ దౌత్య సంస్థల భద్రత విషయం ప్రస్తావించిన ప్రధాని; భారత్ వ్యతిరేక శక్తుల మీద కఠిన చర్యలు తీసుకోవాలని సూచన
ఆర్థిక నేరగాళ్లను దేశానికి తిప్పి పంపే విషయంలో పురోగతిని అడిగి తెలుసుకున్న ప్రధాని
భారత్ అధ్యక్షతన సాగుతున్న జి-20 కి సంపూర్ణ మద్దతు పునరుద్ఘాటించిన ప్రధాని సునాక్
బైశాఖీ సందర్భంగా పిఎం సునాక్ కు శుభాకాంక్షలు చెప్పిన ప్రధాని మోదీ
ప్రధానమంత్రి శ్రీ నరేంద్ర మోదీకి, యునైటెడ్ కింగ్ డమ్ ప్రధాని శ్రీ రిషి సునాక్ కు మధ్య ఈ రోజు టెలిఫోన్ సంభాషణ జరిగింది. భారత్ -యుకె రోడ్ మాప్ 2030 లో భాగంగా అనేక ద్వైపాక్షిక అంశాలలో పురోగతిని ఇద్దరు ప్రధానులూ సమీక్షించారు. ఇటీవల జరిగిన ఉన్నత స్థాయి సమావేశంలో మాట్లాడుకున్న అంశాలను, ముఖ్యంగా వర్తక, ఆర్థిక రంగాలలో పెరుగుతున్న సహకారాన్ని చర్చించారు. ఇద్దరికీ ప్రయోజనం చేకూర్చే స్వేచ్ఛా వాణిజ్య ఒప్పందం వ్యవహారాన్ని త్వరగా ఒక కొలిక్కి తీసుకురావాలని వారు అంగీకరించారు.
యుకె లోని భారత దౌత్య సంస్థల భద్రత విషయాన్ని ప్రధాని మోదీ ప్రస్తావించారు. భారత వ్యతిరేక శక్తులమీద కఱహయిన చర్యలు తీసుకోవాలని బ్రిటిష్ ప్రధానిని కోరారు. భారత రాయబార కార్యాలయం మీద దాడి ఎంతమాత్రమూ ఆమోదయోగ్యం కాదని, భారత దౌత్య కార్యాలయాలకు, సిబ్బందికి పూర్తి భద్రత కల్పిస్తామని ఈ సందర్భంగా రిషి సునాక్ జవాబిచ్చారు.
బ్రిటన్ లో ఆశ్రయం తీసుకున్న ఆర్థిక నేరగాళ్ళ విషయాన్ని కూడా ప్రధాని మోదీ ఈ సందర్భంగా లేవనెత్తారు. అలాంటి వాళ్ళను భారతదేశానికి తిప్పి పంపే విషయంలో పురోగతి కావాలని కోరారు. వాళ్ళని అప్పగిస్తే భారత న్యాయస్థానాల ముందు నిలబెట్టే వీలుకలుగుతుందని చెప్పారు.
2023 సెప్టెంబర్ లో జరిగే జి-20 శిఖరాగ్ర సదస్సుకు హాజరుకావాల్సిందిగా ప్రధాని సునాక్ ను ప్రధాని మోదీ ఆహ్వానించారు. జి-20 అధ్యక్ష హోదాలో భారత్ సాధిస్తున్న పురోగతిని సునాక్ అభినందించారు. భారత్ తీసుకునే చొరవలకు తమ పూర్తి అండ ఉంటుందని చెబుతూ భారత్ కు విజయం దక్కాలని ఆకాంక్షించారు.
బైశాఖీ సందర్భంగా ప్రధాని సునాక్ కు, యుకె లోని భారతీయులకు ప్రధాని మోదీ శుభాకాంక్షలు తెలియజేశారు.
తరచూ సంభాషించుకోవాలని ఇద్దరు నాయకులూ నిర్ణయించుకున్నారు.
(
మానవ వనరుల అభివృద్ధి మంత్రిత్వ శాఖ
ఐఐటీల్లో ప్రవేశాలకు 12వ తరగతిలో కనీసం 75 శాతం మార్కుల అర్హత ఉండాలన్న నిబంధన ఈ ఏడాదికి సడలింపు: కేంద్ర విద్యాశాఖ మంత్రి
ఈ ఏడాది జులై 3న జేఈఈ -2021 నిర్వహణ
ఐఐటీల్లో ప్రవేశాలకు 12వ తరగతిలో కనీసం 75 శాతం మార్కులు తెచ్చుకుని ఉండాలన్న అర్హత ప్రమాణాన్ని ఈ ఏడాదికి సడలించినట్లు కేంద్ర విద్యాశాఖ మంత్రి శ్రీ రమేష్ పోఖ్రియాల్ తెలిపారు. "జేఈఈ -2021"ని కంప్యూటర్ ఆధారిత పరీక్షగా ఈ ఏడాది జులై 3న నిర్వహించనున్నట్లు వెల్లడించారు. ఈ ఏడాది జేఈఈ ను ఐఐటీ ఖరగ్పూర్ నిర్వహిస్తుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ మహమ్మారి సమయంలో పదవీ విరమణ పొందిన ప్రభుత్వ ఉద్యోగులకు వారి రెగ్యూలర్ పింఛన్ చెల్లింపు ఉత్తర్వులు జారీ అయ్యేవరకు "తాత్కాలిక" పింఛన్: డాక్టర్ జితేంద్ర సింగ్
కోవిడ్ మహమ్మారి సమయంలో పదవీ విరమణ పొందుతున్న ప్రభుత్వ ఉద్యోగులు వారి రెగ్యూలర్ పింఛన్ చెల్లింపు ఆర్డర్  జారీ అయ్యే వరకు మరియు ఇతర అధికారిక ఫార్మాలిటీలు పూర్తయ్యే వరకు "తాత్కాలిక" పింఛన్ పొందే సౌకర్యాన్ని సర్కారు కల్పించింది.
ఈశాన్య ప్రాంత  అభివృద్ధి శాఖ సహాయ మంత్రి , ప్రధాన మంత్రి కార్యాలయం, ప్రజా మనోవేదనలు, పెన్షన్లు, అణుశక్తి మరియు అంతరిక్ష శాఖల సహాయ మంత్రి డాక్టర్ జితేంద్ర సింగ్ మాట్లాడుతూ.. మోడీ ప్రభుత్వం బాధ్యతలు స్వీకరించిన తరువాత పెన్షన్ల శాఖ అప్గ్రేడ్ అయిందని అన్నారు. ఎలాంటి జాప్యం లేకుండా ఉద్యోగి సూపరన్యునేషన్కు పొందేనాటికి ఎలాంటి జాప్యం చేయకుండా సంబంధిత ఉద్యోగికి పీపీఓను అందజేయడానికి గాను సన్నద్ధమై సేవలందిస్తోందని అన్నారు. ఇది కాకుండా, గత కొన్నేళ్లలో, డిజిటలైజేషన్ విధానంలో సేవలను అందించాలని ప్రధానమంత్రి నరేంద్ర మోడీ నొక్కిచెప్పడం ద్వారా, పెన్షన్ విభాగం కూడా ఒక పోర్టల్ను రూపొందించిందని అన్నారు. ఇది ఏ ప్రభుత్వ ఉద్యోగి అయినా సూపరన్యునేషన్కు చేరుకోగానే తన పెన్షన్ పత్రాల స్థితిని తెలుసుకొనేందుకు గాను తగిన వీలు కల్పించబడింది అని ఆయన పేర్కొన్నారు. అయితే, కోవిడ్ మహమ్మారి మరియు లాక్డౌన్ కారణంగా అధికారిక పనిలో అంతరాయం ఏర్పడినందున .. ఈ కాలంలో పదవీ విరమణ చేసిన కొంతమంది ఉద్యోగులకు పీపీఓ జారీ చేయలేకపోయినట్టుగా మంత్రి డాక్టర్ జితేంద్ర సింగ్ తెలిపారు. కానీ, పింఛనుదారులు మరియు సీనియర్ సిటిజన్ల పట్ల ప్రస్తుత ప్రభుత్వపు అంకిత భావ సున్నితత్వానికి సాక్ష్యంగా, సీసీఎస్  1972 పరిధిలో ఉన్న రెగ్యులర్ పెన్షన్ ప్రారంభంలో ఆలస్యాన్ని నివారించడానికి, నిబంధనలను సడలించవచ్చని ఒక నిర్ణయం తీసుకున్నారు. సాధారణ పీపీఓ జారీ అయ్యేవరకు నిరంతరాయంగా “తాత్కాలిక పెన్షన్” మరియు “తాత్కాలిక గ్రాట్యుటీ” చెల్లింపులు ప్రారంభించబడినాయి. సిబ్బంది మంత్రిత్వ శాఖకు అనుబంధంగా ఉన్న పెన్షన్ల విభాగం జారీ చేసిన ఓఎం ప్రకారం, “తాత్కాలిక పెన్షన్” చెల్లింపు మొదట్లో పదవీ విరమణ తేదీ నుండి దాదాపు ఆరు నెలల వరకు కొనసాగుతుంది. అసాధారణమైన సందర్భాల్లో ఒక సంవత్సరం వరకు పొడిగించవచ్చు. ప్రభుత్వ ఉద్యోగి పదవీ విరమణ చేసిన సందర్భాలలో కూడా ఈ సూచనలు వర్తిస్తాయి, అనగా స్వచ్ఛంద పదవీ విరమణ, ఎఫ్ఆర్ 56 కింద పదవీ విరమణ మొదలైన వాటికి ఇవి వర్తిస్తాయి. కోవిడ్
మహమ్మారి మరియు లాక్డౌన్ యొక్క పరిమితుల కారణంగా, ఒక ప్రభుత్వ ఉద్యోగి తన పెన్షన్ ఫారాలను కార్యాలయ అధిపతికి సమర్పించడంలో ఇబ్బంది పడవచ్చు లేదా క్లెయిమ్ ఫారమ్ను హార్డ్ కాపీలో ఫార్వార్డ్ చేయలేకపోవచ్చు. సేవా పుస్తకంతో పాటు సంబంధిత పే & అకౌంట్స్ కార్యాలయానికి, ప్రత్యేకించి రెండు కార్యాలయాలు వేర్వేరు నగరాల్లో ఉన్నప్పుడు అనేక ఇబ్బందులు పడే అవకాశం ఉంది అని డాక్టర్ జితేంద్ర సింగ్ అన్నారు. ఈ అసాధారణ పరిస్థితి నేపథ్యంలోనే తాజాగా ఈ నిర్ణయం తీసుకున్నట్టుగా ఆయన తెలిపారు. సెంట్రల్ ఆర్మ్డ్ పోలీస్ ఫోర్సెస్ వారికి  ఇది చాలా సందర్భోచితంగా ఉంటుంది, వారు నిరంతరం కదలికలో ఉంటారు. వారి పే & అకౌంట్స్ కార్యాలయం ఉన్న నగరాలలో కాకుండా వేరేవేరే నగరాల్లో కార్యాలయాల అధిపతులు ఉన్నారు. దీనికి సంబంధించి ఒక సర్య్కూలర్ ద్వారా డిపార్ట్మెంట్ ఆఫ్ పెన్షన్ & పెన్షనర్స్ వెల్ఫేర్  జీపీఎఫ్ ఖాతాలను నిర్వహిస్తున్న అన్ని కార్యాలయాలకు పదవీ విరమణకు రెండు సంవత్సరాల ముందు మరియు పదవీ విరమణకు ఒక సంవత్సరం వరకు ఉద్యోగులకు వడ్డీతో సహా అన్ని క్రెడిట్ ఎంట్రీలను పూర్తి చేయాలని ఆదేశించింది. ఫండ్ కూడా కచ్చితంగా సమయానికి చెల్లించబడేలా చూడాలని సూచించింది.
రక్షణ మంత్రిత్వ శాఖ
ఖమ్రీ మో సిక్కిం కార్ ర్యాలీని జెండా ఊపి ప్రారంభించిన భారత నౌకాదళం.
దేశంలోని మారుమూల ప్రాంతాలను అభివృద్ధి చేయాలన్న జాతీయ నాయకత్వ దార్శనికతకు కొనసాగింపుగా భారత నౌకాదళం, దేశంలోని ఈశాన్య రాష్ట్రాలతో అనుసంధానాన్ని మరింత బలోపేతం చేసేందుకు బహుముఖ ఔట్రీచ్కార్యక్రమాన్ని చేపట్టింది.
ఇందుకు సంబంధించి మోటార్ కార్ ర్యాలీ, ఖమ్రీ మ సిక్కిం పేరుతో ర్యాలీని, మహారాష్ట్రలోని లోనా వాలా వద్ద గల ఐఎన్ఎస్ శివాజీ నుంచి సిక్కిం వరకు నిర్వహిస్తున్నారు. 6500 కిలోమీటర్లు సాగే ఈ ర్యాలీ 2023 సెప్టెంబర్ 24 నుంచి, 2023 అక్టోబర్ 15 వరకు నిర్వహిస్తారు. మార్గ మధ్యంలో ఇది పలు రాష్ట్రాల గుండా పోతుంది.
ఈ ర్యాలీ బృందంలో నౌకాదళానికి చెందిన వారు ఉన్నారు. వీరిలో మహిళా అధికారులు, ఎన్.డబ్ల్యు.డబ్ల్యు.ఎ సభ్యులు ఉన్నారు. నారీ శక్తికి ఇది నిదర్శనం. ఈ ఈవెంట్ సిక్కిం యువత డిఫెన్స్ సర్వీసులలో చేరేలా ప్రోత్సహించడానికి ఉపకరిస్తుంది. అలాగే ఈ ప్రాంతంలో సముద్ర రవాణా కు సంబంధించిన అవగాహన కల్పిస్తుంది. ఇది జాతి నిర్మాణానికి ఉపకరిస్తుంది.
ఈ కార్ ర్యాలీని లోనవాలా నుంచి సిఎండిఇ. మొహిత్ గోయల్, ఎన్.ఎం. కమాండిరగ్ ఆఫీసర్, ఐఎన్ ఎస్ శివాజీ 2023 సెప్టెంబర్ 24న ప్రారంభించారు. ఈ ర్యాలీ మూడు దశలలో సాగుతుంది. తొలిదశలోమహో, రaాన్సీ, లక్నో,వారణాశి. బగడోగ్రా లలో ఆగుతుంది. రెండో దశలో గ్యాంగ్ టక్ నుంచి నేరుగా సిక్కింలోకి వెళుతుంది. మూడోదశలో కోల్కతా,భువనేశ్వర్, విశాఖపట్నం, హైదరాబాద్,పూణేలమీదుగా ప్రయాణిస్తుంది. ఈ కార్ ర్యాలీ సందర్భంగా , ఈ ర్యాలీలో పాల్గొంటున్నవారు ఆయా ప్రాంతాలలో వివిధపాఠశాలల విద్యార్థులు,ప్రముఖులతో మాట్లాడతారు. అలాగే ఔట్ రీచ్ కార్యక్రమాలు, అవగాహన కార్యక్రమాలు నిర్వహిస్తారు. ఈ ర్యాలీ 22 రోజులు సాగుతుంది. ఈ కార్యక్రమంలో మెస్సర్స్ మారుతి సుజుకి ఇండియా లిమిటెడ్ భాగస్వామిగా ఉంటుంది. ఇండియన్ ఆయిల్ కార్పొరేషన్ లిమిటెడ్  గా ఉంటుంది.
కార్మిక, ఉపాధికల్పన మంత్రిత్వ శాఖ
సంఘటిత మరియు అసంఘటిత రంగాల్లోని ఉద్యోగులందరికీ సామాజిక భద్రత విస్తరణ కోసం - సామాజిక భద్రత-2020 పై కోడ్
కాంట్రాక్టు కార్మికుల  చట్టం, 1970 ని కేంద్ర ప్రభుత్వం కొన్ని సంస్థల్లో కాంట్రాక్టు కార్మికుల ఉపాధిని నియంత్రించడానికి, కొన్ని పరిస్థితులలో దానిని రద్దు చేయడానికి రూపొందించింది. సంఘటిత మరియు అసంఘటిత రంగాల్లోని కాంట్రాక్టు కార్మికులు / కూలీలు / ఉద్యోగులతో సహా కార్మికులందరికీ సామాజిక భద్రతతో పాటు, సంక్షేమ ప్రయోజనాలను అందించడానికి ప్రభుత్వం వివిధ చట్టాలు, పథకాలను అమలు చేస్తోంది. సంఘటిత రంగంలో కార్మికులకు ప్రధానంగా ఐదు కేంద్ర చట్టాల ద్వారా సామాజిక భద్రత అందించడం జరుగుతోంది. వీటిలో కార్మికుల అర్హత ననుసరించి, ఉద్యోగుల రాజ్య బీమా చట్టం-1948; ఉద్యోగుల భవిష్యనిధి, ఇతర నిబంధనల చట్టం-1952; ఉద్యోగుల పరిహార చట్టం-1923; ప్రసూతి ప్రయోజన చట్టం-1961; గ్రాట్యుటీ చెల్లింపు చట్టం-1972 మొదలైనవి ఉన్నాయి.
అసంఘటిత రంగంలో కార్మికులకు సామాజిక భద్రతా ప్రయోజనాలను అందించడంలో భాగంగా, అసంఘటిత కార్మికులకు జీవిత, వైకల్య రక్షణ, ఆరోగ్యం, ప్రసూతి ప్రయోజనాలతో పాటు, వృద్ధాప్య రక్షణకు సంబంధించిన విషయాలలో సంక్షేమ పథకాలను అందించడానికి కేంద్ర ప్రభుత్వం అసంఘటిత కార్మికుల సామాజిక భద్రతా చట్టం-2008 ని అమలు చేస్తోంది. కేంద్ర ప్రభుత్వంలోని వివిధ మంత్రిత్వ శాఖలు / విభాగాలు కూడా వృద్ధాప్య సామాజిక భద్రత ను నెలవారీ పింఛను రూపంలో  అందించడానికి ప్రధానమంత్రి శ్రమ యోగి మాన్-ధన్ పింఛను పథకం ; ఆరోగ్యం, ప్రసూతి పథకం  వంటి సామాజిక భద్రతా పథకాలను అమలు చేస్తున్నాయి. అసంఘటిత కార్మికులకు వారి అర్హతను బట్టి జీవిత, వైకల్య ప్రయోజనాలు అందించడానికి కేంద్ర ప్రభుత్వం ప్రధానమంత్రి జీవన్ జ్యోతి బీమా యోజన ; ప్రధానమంత్రి సురక్ష బీమా యోజన  వంటి పథకాలను కూడా అమలు చేస్తోంది.
సంఘటిత మరియు అసంఘటిత రంగాల్లోని ఉద్యోగులు, కార్మికులందరికీ సామాజిక భద్రతను విస్తరించడానికి వీలుగా ప్రభుత్వం సామాజిక భద్రత, 2020పై కోడ్ ను కూడా రూపొందించింది.
కేంద్ర కార్మిక, ఉపాధి కల్పన శాఖ సహాయ మంత్రి శ్రీ రామేశ్వర్ తెలీ రాజ్యసభకు లిఖితపూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 77.77 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.17 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
77,77,26,335
|
|
అందుబాటులోని నిల్వలు
|
|
6,17,22,315
77.77 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 6.17 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
హోం మంత్రిత్వ శాఖ
ప్రధాన మంత్రి శ్రీ నరేంద్ర మోదీ గురుపురబ్ వేడుకలకు ఎల్లప్పుడూ ప్రత్యేక ప్రాధాన్యత ఇచ్చారు. అదే స్పూర్తితో కేంద్ర హోం మంత్రిత్వ శాఖ  యాత్రికులకు సాఫీగా, సౌకర్య వంతమైన ప్రయాణం కోసం అన్ని ఏర్పాట్లు చేసింది.
కేంద్ర హోం మంత్రి శ్రీ అమిత్ షా ఆదేశాల మేరకు గురుపురబ్ సందర్భంగా భారతీయ సిక్కు యాత్రికుల నంకానా సాహిబ్ సందర్శనకు కేంద్ర హోంశాఖ వెసులుబాటు
2022 నవంబర్ 6న అట్టారీ రోడ్డు మీదుగా ఎస్ జి పీ సి , డి ఎస్ జి ఎం సి తదితర సంస్థల ఆధ్వర్యంలో మొత్తం 2,420 మంది భారతీయ సిక్కు యాత్రికులు 2022 గురునానక్ జయంతి వేడుకల్లో పాల్గొనేందుకు పాకిస్థాన్ బయలుదేరారు.
యాత్రికులకు సచ్చా సౌదాలోని నంకానా సాహెబ్ సందర్శన కోసం 10 రోజుల  పాకిస్తాన్ పిల్ గ్రిమ్ వీసా జారీ
గురుపురబ్ సందర్భంగా ఐసిపి డేరాబాబా నానక్, అమృత్ సర్ ద్వారా పాకిస్తాన్ లోని శ్రీ కర్తార్ పూర్ సాహిబ్ గురుద్వారాను సందర్శించి ప్రార్థనలు చేసిన మరో 433 మంది భారత దేశ సిక్కు యాత్రికుల బృందం
ప్రధాన మంత్రి శ్రీ నరేంద్ర మోద
గురుపురబ్ వేడుకలకు ఎల్లప్పుడూ
ప్రత్యేక ప్రాధాన్యత ను ఇచ్చారు. అదే స్పూర్తితో కేంద్ర హోం మంత్రిత్వ శాఖ యాత్రికులకు సాఫీగా, సౌకర్యవంతమైన ప్రయాణం కోసం అన్ని ఏర్పాట్లు చేసింది.
కేంద్ర హోం మంత్రి శ్రీ అమిత్ షా ఆదేశాల మేరకు గురుపురబ్ సందర్భంగా భారతీయ సిక్కు యాత్రికుల నాన్కానా సాహిబ్ సందర్శనకు హోం మంత్రిత్వ శాఖ వెసులుబాటు కల్పించింది.
2022 నవంబర్ 6న అట్టారీ రోడ్డు మీదుగా ఎస్ జి పీ సి , డి ఎస్ జి ఎం సి తదితర సంస్థల ఆధ్వర్యంలో 2,420 మంది భారతీయ సిక్కు యాత్రికులు 2022 గురునానక్ జయంతి వేడుకల్లో పాల్గొనేందుకు పాకిస్థాన్ కు బయలుదేరారు.
నాన్కానా సాహిబ్, సచ్చా సౌదా మొదలైన వాటి సందర్శన కోసం భారతీయ సిక్కు యాత్రికులకు 10 రోజుల పాకిస్తాన్ పిల్ గ్రిమ్ వీసా  జారీ చేయబడింది . ప్రధానంగా ఎస్ జి పి సి, డి ఎస్ జి ఎం సి, హర్యానా యాత్రిక్ జాతా, సుఖ్మణి సాహబ్ సేవా సొసైటీ, హర్యానా మొదలైన వివిధ సిక్కు మత సంస్థల ఆధ్వర్యం లో ప్రయాణించారు. యాత్రికులు 2022 నవంబర్ 15 నాటికి తిరిగి రావాల్సి ఉంది.
దిగువ పేర్కొన్న వివిధ సిక్కు సంఘాలకు చెందిన ప్రముఖ నాయకులు గురుపురబ్ యాత్రికుల బృందం లో ఉన్నారు.
1. ఎస్ జి పి సి - మాస్టర్ ప్రీత్ సింగ్ బసైర్, మాజీ ఎస్ జిపిసి సభ్యుడు అజ్నాలా
2. డి ఎస్ జి ఎం సి -దల్జీత్ సింగ్, డి ఎస్ జి ఎం సి సభ్యుడు
3. హర్యానా యాత్రి సిక్కు జాతా - శరణ్ జీత్ సింగ్ గ్రోవర్
4. సిక్కు యాత్రి జమ్మూ - షంషేర్ సింగ్
5. సుఖ్మణి సాహెబ్ సేవా సొసైటీ, హర్యానా - గుర్దీప్ సింగ్
6. భాయ్ మర్దానా గ్రూప్ - సర్దార్ సుచా సింగ్.
అదేవిధంగా, భారతదేశం నుండి మొత్తం 433 మంది యాత్రికులు ఈ రోజు అమృత్ సర్ లోని ఐసిపి డేరా బాబా నానక్ ద్వారా పాకిస్తాన్ లోని శ్రీ కర్తార్ పూర్ సాహిబ్ గురుద్వారాను సందర్శించి గురుపురాబ్ సందర్భంగా ప్రార్థనలు చేశారు.
యాత్రికుల్లో 429 మంది భారతీయులు, నలుగురు ఒసిఐ కార్డుదారులు ఉన్నారు.
యాత్రికులందరూ ప్రార్థనలు చేసిన తరువాత తిరిగి వచ్చారు.
యు పి ఎస్ సి
కంబైన్డ్ సెక్షన్ ఆఫీసర్స్ / స్టెనోగ్రాఫర్స్’ పరీక్ష-2015 ఫలితాలు
కంబైన్డ్ సెక్షన్ ఆఫీసర్స్ / స్టెనోగ్రాఫర్స్  లిమిటెడ్ డిపార్ట్మెంటల్ కాంపిటేటివ్ ఎగ్జామినేషన్, 2015 అక్టోబర్లో యూనియన్ పబ్లిక్ సర్వీస్ కమిషన్ నిర్వహించిన రాతపరీక్ష మరియు మార్చి, 2021 లో జరిగిన సర్వీస్ రికార్డుల మూల్యాంకనం ఆధారంగా మెరిట్ క్రమంలో అభ్యర్థుల కేటగిరీల వారీ జాబితాలు, క్రింద వివరించిన తొమ్మిది వర్గాలకు సంబంధించి 2015 సంవత్సరపు ఎంపిక జాబితాలో చేర్చడానికి సిఫారసు చేయబడ్డారు: -
|
|
వర్గం
|
|
సర్వీస్
|
|
I
|
|
సెంట్రల్ సెక్రటేరియట్ యొక్క సర్వీస్ సెక్షన్ ఆఫీసర్స్ గ్రేడ్.
|
|
II
|
|
ఇండియన్ ఫారిన్ సర్వీస్ జనరల్ క్యాడర్ యొక్క సెక్షన్ ఆఫీసర్స్ గ్రేడ్ , బ్రాంచ్ ‘బి’.
|
|
III
|
|
రైల్వే బోర్డు సెక్రటేరియట్ యొక్క సెక్షన్ ఆఫీసర్స్ గ్రేడ్ సర్వీస్
|
|
IV
|
|
సెంట్రల్ సెక్రటేరియట్ స్టెనోగ్రాఫర్స్ సర్వీస్ ప్రైవేట్ సెక్రటరీ గ్రేడ్.
|
|
V
|
|
గ్రేడ్ ‘I’ స్టెనోగ్రాఫర్స్ కేడర్ ఆఫ్ ఇండియన్ ఫారిన్ సర్వీస్, బ్రాంచ్ ‘బి’.
|
|
VI
|
|
గ్రేడ్ ’ఎ’ & ‘బి’ సాయుధ దళాల ప్రధాన కార్యాలయ స్టెనోగ్రాఫర్స్ సర్వీస్లో విలీనం.
|
|
VII
|
|
రైల్వే బోర్డు సెక్రటేరియట్ స్టెనోగ్రాఫర్స్ గ్రేడ్ ‘బి’ సర్వీస్
|
|
VIII
|
|
ఇంటెలిజెన్స్ బ్యూరో సెక్షన్ ఆఫీసర్స్ గ్రేడ్.
|
|
IX
|
|
ఎంప్లాయిస్ స్టేట్ ఇన్సూరెన్స్ కార్పొరేషన్లో ప్రైవేట్ సెక్రటరీ గ్రేడ్.
2. 2015 సెలెక్ట్ లిస్ట్ ఇయర్లో 9 కేటగిరీలలో సిఫారసు చేసిన అభ్యర్థుల సంఖ్య క్రింద ఇవ్వబడింది: -
|
|
వర్గం
|
|
అభ్యర్థుల సంఖ్య
|
|
I
|
|
470
|
|
II
|
|
16
|
|
III
|
|
07
|
|
IV
|
|
73
|
|
V
|
|
04
|
|
VI
|
|
17
|
|
VII
|
|
04
|
|
VIII
|
|
14
|
|
IX
|
|
Nil
3. కేటగిరీ -1లో 17 మంది అభ్యర్థుల ఫలితం నిలిపివేయబడింది.
4. కేటగిరీ-I యొక్క ఫలితం తాత్కాలికమైనది మరియు న్యూఢిల్లీలోనిసెంట్రల్ అడ్మినిస్ట్రేటివ్ ట్రిబ్యునల్, ప్రిన్సిపల్ బెంచ్ వద్ద పెండింగ్లో ఉన్న OAల ఫలితాల ఆధారంగా తుది జాబితా ఉంటుంది.
5. యూనియన్ పబ్లిక్ సర్వీస్ కమిషన్ క్యాంపస్లోని ఎగ్జామినేషన్ హాల్ భవనం దగ్గర ‘ఫెసిలిటేషన్ కౌంటర్’ ఉంది. ఈ కౌంటర్ నుండి అభ్యర్దులు వ్యక్తిగతంగా లేదా టెలిఫోన్ నెం. 011- 23385271 మరియు 011-23381125 ద్వారా ఉదయం 10 గంటల నుండి సాయంత్రం 5 గంటల మధ్య పనిదినాల్లో వారి ఫలితాలకు సంబంధించి ఏదైనా సమాచారం / స్పష్టత పొందవచ్చు. ఫలితాలు యుపిఎస్సి వెబ్సైట్ www.upsc.gov.in.లో కూడా అందుబాటులో ఉంటాయి. ఫలితాలు ప్రకటించిన తేదీ నుండి పదిహేను రోజులలోపు మార్కులు వెబ్సైట్లో అందుబాటులో ఉంచబడతాయి.
ఫలితాల కోసం ఇక్కడ క్లిక్ చేయండి:
ప్రధాన మంత్రి కార్యాలయం
‘బారిసుకన్నడ డిం డిమవ’ అనే సాంస్కృతిక ఉత్సవాన్ని ఫిబ్రవరి 25న ప్రారంభించనున్న ప్రధానమంత్రి
ప్రధాన మంత్రి శ్రీ నరేంద్ర మోదీ 2023 ఫిబ్రవరి 25 వ తేదీ న సాయంత్రం 5 గంటల కు దిల్లీ లోని తాల్ కటోరా స్టేడియమ్ లో సాంస్కృతిక ఉత్సవం ‘బారిసు కన్నడ డిం డిమవ’ ను ప్రారంభించనున్నారు. ఈ సందర్భం లో ప్రధాన మంత్రి ఈ కార్యక్రమం లో పాలుపంచుకొనే జనసమూహాన్ని ఉద్దేశించి ప్రసంగిస్తారు కూడాను.
ప్రధాన మంత్రి యొక్క ‘ఏక్ భారత్ శ్రేష్ఠ భారత్’ దార్శనికత కు అనుగుణం గానే కర్నాటక యొక్క సంస్కృతి ని, సంప్రదాయాల ను మరియు చరిత్ర ను ఘనం గా ఓ ఉత్సవం లాగా జరపడం కోసం సాంస్కృతిక ఉత్సవమైనటువంటి ‘బారిసు కన్నడ డిం డిమవ’ ను నిర్వహించడం జరుగుతున్నది. ‘ఆజాదీ కా అమృత్ మహోత్సవ్’ ఆధ్వర్యం లో నిర్వహించే ఈ ఉత్సవం లో వందల కొద్దీ కళాకారుల కు నృత్యం, సంగీతం, నాటకం, కవిత మొదలైన కళారూపాల మాధ్యం ద్వారా కర్నాటక యొక్క సాంస్కృతిక వారసత్వాన్ని కళ్ల కు కట్టేందుకు గాను ఒక అవకాశం లభించనుంది.
నీతి ఆయోగ్
‘భారతదేశంలో పట్టణ ప్రణాళిక సామర్థ్యంలో సంస్కరణలు’ అనే అంశంపై నితీ ఆయోగ్ నివేదిక
‘భారతదేశంలో పట్టణ ప్రణాళిక సామర్థ్యంలో సంస్కరణలు’ అనే అంశంపై నితీ ఆయోగ్ రేపు  నివేదికను విడుదల చేయనుంది. నితీ ఆయోగ్ వైస్ ఛైర్మన్ డాక్టర్ రాజీవ్ కుమార్, కేంద్ర విద్యాశాఖ మంత్రి శ్రీ ధర్మేంద్ర ప్రధాన్లు నితీ ఆయోగ్ సీఈఓ శ్రీ అమితాబ్ కాంత్, ప్రత్యేక కార్యదర్శి డాక్టర్ కె. రాజేశ్వరరావు, సంబంధిత లైన్ మంత్రిత్వ శాఖల కార్యదర్శుల సమక్షంలో నివేదికను విడుదల చేయనున్నారు. నితీ ఆయోగ్ అక్టోబర్ 2020 నెలలో ‘భారతదేశంలో పట్టణ ప్రణాళిక విద్యలో సంస్కరణలు’ అనే అంశంపై ఒక సలహా కమిటీని ఏర్పాటు చేసింది. ఈ విషయమై కసరత్తు చేసిన కమిటీ తన నివేదికను రూపొందించడం ద్వారా తన పనిని ముగించింది. ఈ నివేదిక పట్టణ ప్రణాళికలోని వివిధ అంశాలపై సిఫారసులతో కూడిన సమితిని కలిగి ఉంది-ఆరోగ్యకరమైన నగరాల ప్రణాళికలో జోక్యం చేసుకోవడం, పట్టణ భూభాగం యొక్క అత్యుత్తమ వినియోగం, మానవ వనరుల సామర్థ్యాలను పెంచడం, పట్టణ పాలనను బలోపేతం చేయడం, స్థానిక నాయకత్వాన్ని పెంపొందించడం, ప్రైవేట్ రంగం పాత్రను పెంచడం వంటివి మరియు పట్టణ ప్రణాళిక విద్యా వ్యవస్థను అభివృద్ధి చేయడం వంటి అంశాలపై ఈ నివేదిక తన నివేదికను విడుదల చేయనుంది.
(Visitor Counter : 179